નવી દિલ્હી: દેશના અનેક રાજ્યોમાં સતત થઇ રહેલા વરસાદના લીધે ઘણા રાજ્યોમાં તબાહી જેવી સ્થિતી છે. વરસાદના લીધે જનજીવન અસ્ત-વ્યસ્ત થઇ ગયું છે. ઉત્તર પ્રદેશમાં શ્રાવસ્તી, બલરામપુર અને લખીમપુર ખીરી સહિત અનેક વિસ્તારોમાં પાણી ભરાતાં હાલાત ખરાબ છે. ઉત્તર પ્રદેશના શ્રાવસ્તી જિલ્લામાં રાપ્તી નદીમાં જળસ્તર વધવાથી હજારો ગામમાં પાણી ભરાઇ ગયા છે અને ભારે પ્રવાહના લીધે રસ્તાઓ પણ ધોવાઇ ગયા છે.